Document ID: 32004D0823

NÕUKOGU OTSUS,
22. november 2004,
Moldova Vabariigi liitumise kohta 25. oktoobril 1993 Kanada, Rootsi, Ukraina ja Ameerika Ühendriikide vahel sõlmitud Ukraina teadus- ja tehnoloogiakeskuse asutamislepinguga
(2004/823/EÜ, Euratom)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse Euroopa Aatomienergiaühenduse asutamislepingut,
võttes arvesse nõukogu 30. juuli 1998. aasta määrust (EÜ) nr 1766/98, mis käsitleb Euroopa Ühenduse ja Euroopa Aatomienergiaühenduse liitumist ühe lepingupoolena 25. oktoobril 1993 Kanada, Rootsi, Ukraina ja Ameerika Ühendriikide vahel sõlmitud Ukraina teadus- ja tehnoloogiakeskuse asutamislepinguga, (1) eriti selle artikli 3 lõikeid 1, 3 ja 4,
võttes arvesse komisjoni 3. novembri 1998. aasta määrust (Euratom) nr 2387/98, mis käsitleb Euroopa Aatomienergiaühenduse ja Euroopa Ühenduse ühinemist ühe lepinguosalisena 1993. aastal Kanada, Rootsi, Ukraina ja Ameerika Ühendriikide vahel sõlmitud Ukraina teadus- ja tehnoloogiakeskuse asutamislepinguga, (2) eriti selle artiklit 2,
võttes arvesse komisjoni ettepanekut,
ning arvestades järgmist:
(1)
25. oktoobril 1993 sõlmisid Kanada, Rootsi, Ukraina ja Ameerika Ühendriigid Ukraina teadus- ja tehnoloogiakeskuse asutamislepingu (edaspidi “leping”).
(2)
Määrustega (EÜ) nr 1766/98 ja (Euratom) nr 2387/98 ühinesid Euroopa Ühendus ja Euroopa Aatomienergiaühendus (edaspidi “ühendused”) lepinguga kui üks lepinguosaline.
(3)
12. veebruaril 2004 esitas Moldova Vabariik keskuse sekretariaadile taotluse lepinguga ühinemiseks. Vastavalt lepingu artiklile XIII kuulub taotlusega nõustumine keskuse juhatuse pädevusse.
(4)
Keskuse juhatuses esindavad ühendusi nõukogu eesistuja ja komisjon. Lepingu artikli XIII alla kuuluvates valdkondades otsustab ühenduste seisukoha nõukogu ning selle esitab üldjuhul eesistuja,
ON TEINUD JÄRGMISE OTSUSE:
Artikkel 1
Ühendus kiidab heaks Moldova Vabariigi liitumise 25. oktoobril 1993 Kanada, Rootsi, Ukraina ja Ameerika Ühendriikide vahel sõlmitud Ukraina teadus- ja tehnoloogiakeskuse asutamislepinguga.
Artikkel 2
Nõukogu eesistuja esitab keskuse juhatuses ühenduste nõusoleku Moldova Vabariigi kokkuleppega ühinemise kohta.
Brüssel, 22. november 2004

Labels: 18
5